Tienerseun vas oor hy skoolkinders vervoer | Maroela Media
"Die 17-jarige seun is Dinsdagoggend voorgekeer," het hoofsupt. Wayne Minnaar, woordvoerder van die Johannesburgse metropolisie, gesê. "Die voertuig was onpadwaardig en oorlaai en hy het nie 'n rybewys gehad nie."
Minnaar sê daar is ook 'n klein hoeveelheid van die dwelmmiddel nyaope in die seun se besit gevind. Die tiener se pa, wat tans nie in die provinsie is nie, het glo vir sy seun toestemming gegee om met die voertuig te ry.
Minnaar sê die pa sal ook aangekla word, aangesien hy 'n minderjarige sonder 'n rybewys toegelaat het om met die voertuig te ry. Die tienerseun sal tereg staan op aanklag van die besit van dwelms en die bestuur van 'n ongelisensieerde en oorlaaide voertuig. – SAPA